Marte (planeta)

Iste articlo ye sobre a planeta Marte, ta atros usos d'iste termin se veiga Marte.

Marte (en aragonés medieval, Mars), tamién conoixita como a Planeta Roya, ye a cuatrena planeta d'o Sistema Solar. Joseph A. Angelo Jr. Encyclopedia of Space and Astronomy, Facts on File, 2006, ISBN 978-0-8160-5330-8, p.376 Fa parte d'o grupo de planetas teluricas, de naturaleza rocosa, como a Tierra, y ye a primera d'as planetas exteriors a la orbita terrestre. Ye, talment, a planeta mas pareixita a la Tierra.

Tycho Brahe midió con muita precisión o movimiento de Marte en o cielo. Os datos respectives a o movimiento retrogrado aparent (lazos) premitioron a Kepler de trobar a naturaleza eliptica d'a suya orbita y determinar as leis d'o movimiento planetario conoixitas como leis de Kepler.

Fa parte d'o grupo de planetas superiors o exteriors, asinas clamatas porque nunca no pasan entre o Sol y a Tierra, ni se veyen ni en o crexient ni en mingua. A suyas fases son poco sinyalatas, feito que ye fácil de contrimostrar cheometricament. Considerando o trianglo Sol-Tierra-Marte (STM), l'anglo de fase lo forman o Sol y a Tierra vistos dende Marte. Plega en a suya valura maxima en as cuadraturas cuan o trianglo STM ye rectanglo en a Tierra. Ta Marte, iste anglo de fase no ye nunca mayor que 42º, y o suyo aspecto de disco cheposo se pareix a o que presenta a Luna 3.5 diyas antes u dimpués d'o plenilunio. Ista fase, que puede estar vista con un telescopio d'aficionato, no la podío veyer Galileo, qui nomás suposó a suya existencia.

 Clima 
As estacions de Marte son similars a la Tierra a causa d'o semellant inclinación d'eixe en as planetas. Sindembargo los periodos d'as estacions en Marte son aproximadament dos vegadas aquels d'a Tierra perque d'a mayor distancia enta o Sol.
As temperaturas marcianas en a suya superficie vareyan dende os -143 °C en l'hibierno en os polos dica 35 °C en o suyo estiu ecuatorial.
Marte tiene las tronadas de polvo mas grans en tot o Sistema Solar, aconseguindo velocidaz de dencima de 160 km/h. Istes pueden variar dende una tronada sobre una aria chicota, enta tronadas chigants que portiada la planeta entera.

 Caracteristicas superficials 
 Planas 
 Vastitas Borealis.
 Terra Sirenum.
 Montanyas 
 Elysium Monts, con 13 km d'altaria.
 Olympus Monts,con 22 km d'altaria ye a montanya mas alta de tot o sistema solar.
 Pavonis Monts, con 18 km d'altaria.

 Vals 
 Valles Marineris, con 4.000 km de longaria y 7 km de fondaria.
 Craters 
 Hellas Planitia.

 Lunas 


Marte tien dos chicotas lunas u satelites naturals. Estioron descubiertos en 1877 per Asaph Hall y son clamatos Phobos (aproximadament 22 km en diametro) y Deimos (aproximadament 12 km en diametro), os cuals orbitan prou cercanos a la planeta. Creye que son asteroides capturaus.

 Vida en Marte 
A posibilidat de vida en Marte ye un tema de gran intrés en l'astrobiolochía a causa d'a suya proximidat y similituz con a Tierra. Dica a calendata, no s'han trobau prebas de vida pasada u present en Marte. A evidencia acumulada muestra que entre l'antigo periodo de tiempo Noachian, l'ambient d'a superficie de Marte teneba augua liquida y podió haber estau habitable pa microorganismos.

Si existe vida en Marte, se podría trobar en o subsuelo, luent d'as duras condicions actuals d'a superficie.  A vida actual en Marte, u as suyas biofirmas, podría ocurrir a kilometros por baixo d'a superficie, u en puntos calients cheotermals subterranios, u podría ocurrir nomás a pocos metros debaixo d'a superficie. A capa de permafrost de Marte ye a solament un par de centimetros por baixo d'a superficie, y as muerras saladas pueden estar liquidas bels centimetros por baixo d'ixo, pero no guaire abaixo. L'augua ye amán d'o suyo punto d'ebullición mesmo en os puntos mas profundos d'a cuenca de Hellas, por o que no puede remanir liquida por muito tiempo en a superficie de Marte en o suyo estau actual, fueras de dimpués d'una liberación d'augua subterrania de sopetón.

En chunio de 2018, a NASA anunció a detección de variacions estacionals d'os livels de metano en Marte. O metano podría estar produciu por microorganismos u por meyos cheolochicos. L'orbitador europeu ExoMars Trace Gas Orbiter prencipió a mapear o metano atmosferico en abril de 2018, y o rover ExoMars 2022 Rosalind Franklin foratará y analisará muestras d'o subsuelo, mientres que o rover Perseverance d'a NASA Mars 2020 almagacenará en docenas de muestras de perforación pa o suyo posible transporte a os laboratorios d'a Tierra en finals d'o decenio de 2020 u 2030.

 Exploración 
Dende 1962 Marte ha estau visitau per numbrosas naus espacials. Marte tiene fama d'estar un obchectivo dificil d'exploración espacial; nomás 25 d'as 55 misions dica 2019, u lo 45.5%, han estau completament exitosas, con atras tres parcialment exitosas y parcialment fallidas. Manimenos, d'as deciséis misions dende 2001, doce d'ellas han teniu exito y ueito d'ellas encara son operativas.

+AnyadaSonda espacialPaísNotas1962Mars 1URSS1964Mariner 4Estaus UniusPrimer sobrevuelo con exito.1969Mariner 6Estaus UniusSobrevuelo.1971Mars 2URSSPrimera nau en orbita de Marte.1971Mars 3 URSSPrimer aterrizache con exito en Marte. Se perdió lo contacto dimpués de 14 segundos.1975Viking 1 Estaus Unius1975Viking 2Estaus Unius1988Phobos 1URSS1988Phobos 2URSS1996Mars Global SurveyorEstaus UniusOrbitó siet anyadas.1996Mars PathfinderEstaus Unius2001Mars OdysseyEstaus Unius2003Mars ExpressESA2003SpiritEstaus Unius2003OpportunityEstaus Unius2011CuriosityEstaus Unius2013Mars Orbiter MissionIndia2013MAVENEstaus Unius2016ExoMars Trace Gas OrbiterESA2018InSightEstaus Unius

En 2019, bi ha siet sondas espacials estudiando Marte: Mars Odyssey, Mars Express, Mars Reconnaissance Orbiter, Curiosity, MAVEN, Mars Orbiter Mission y ExoMars Trace Gas Orbiter.

 Marte en a cultura  
Os viaches u os vesitans de planetas foranos ye un tema recurrent en a filmografía, literatura y videochuegos de ciencia ficción, amás amás, Marte ye a planeta d'a on deriva a parola marciano, o nombre común ta os vesitants d'atras planetas. Bi ha bels cintas con iste planeta como tema central y os suyos suposatos habitants.

Talment la obra literaria mas conoixida sía	The War of the Worlds, per lo impacto que produció en a suya difusión radiofonica. En esta novela uns supuestos habitants de Marte encietan una invasión d'a planeta Tierra. Tamién tien atras adaptacions como Jeff Wayne's Musical Version of The War of the Worlds adaptación musical d'a novela, y as cintas The War of the Worlds dirichida por Byron Haskin en 1953 y The War of the Worlds dirichida por Steven Spielberg en 2005.

 Vinclos externos 

  Pachina web d'o Programa d'exploración de Marte d'a NASA.

 Referencias 

Categoría:Sistema Solar
Categoría:Planetas